স্যামি উডস

স্যামুয়েল মোজেস জেমস স্যামি উডস (; জন্ম: ১৩ এপ্রিল, ১৮৬৭ - মৃত্যু: ৩০ এপ্রিল, ১৯৩১) সিডনির অ্যাশফিল্ডে জন্মগ্রহণকারী অস্ট্রেলীয় ক্রীড়াবিদ ছিলেন। অস্ট্রেলিয়া ও ইংল্যান্ড উভয় দলের পক্ষেই টেস্ট ক্রিকেটে অংশ নিয়েছেন তিনি। রাগবি ইউনিয়নে ইংল্যান্ডের পক্ষে তেরোবার খেলেছেন। তন্মধ্যে দলের অধিনায়কত্ব করেন পাঁচটিতে। এছাড়াও ইংল্যান্ডে কাউন্টি পর্যায়ের ফুটবল ও হকিতে অংশ নিয়েছেন। তবে ক্রিকেটকেই প্রধান খেলা হিসেবে বেছে নেন।

চব্বিশ বছরের খেলোয়াড়ী জীবনে চার শতাধিক প্রথম-শ্রেণীর ক্রিকেট খেলেছেন। অধিকাংশ খেলাই নিজ কাউন্টি সমারসেটের পক্ষে খেলেন। ১৮৯৪ থেকে ১৯০৬ সময়কালে দলের অধিনায়কত্ব করেন স্যামি উডস।

খেলোয়াড়ী জীবন 
১৮৮৮ সালে ষষ্ঠবারের মতো অস্ট্রেলীয় দল গঠিত হয় এবং ৩ টেস্ট ও ৩০-এর অধিক প্রথম-শ্রেণীর খেলায় অংশগ্রহণের জন্য ইংল্যান্ড সফরে যায়। তুলনামূলকভাবে দলটি দূর্বলমানের ছিল। বিশেষ করে ব্যাটিংয়েও কেবলমাত্র চারজন খেলোয়াড়ের ইংরেজ পরিবেশে খেলার অভিজ্ঞতা ছিল। সিডনি থেকে আগত অল-রাউন্ডার স্যামি জোন্স সফরের পূর্বে গুটি বসন্তে আক্রান্ত হন। মাত্র তেরোজন খেলোয়াড়কে একত্রিত করায় সফরকারী দলের সদস্য হবার জন্য তাকে আমন্ত্রণ জানানো হয়।

১৮৯৬ সালে সফরকারী দক্ষিণ আফ্রিকার বিপক্ষে তিন টেস্টের সিরিজ খেলার জন্য ইংল্যান্ডের পক্ষে খেলেন। ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তারা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। ১৮৯৭ ও ১৮৯৯ সালে সমারসেটের সর্বোচ্চ রান সংগ্রাহক হন।

কাউন্টি ক্রিকেট 
পূর্বেকার মৌসুমে সমারসেটের সাফল্যের প্রেক্ষিতে প্রথম-শ্রেণীর ক্রিকেটে খেলার মর্যাদা পায় ও ১৮৯১ সালে কাউন্টি চ্যাম্পিয়নশীপ খেলায় অংশগ্রহণ করে। এরফলে পূর্বেকার মৌসুমের তুলনায় উডস আরও বেশি প্রথম-শ্রেণীর ক্রিকেটে খেলার সুযোগ পান। পুরো মৌসুম জুড়েই বেশ ভালো বোলিং করেন ও ১৮৯১ মৌসুমে সমারসেটের শীর্ষস্থানীয় উইকেট সংগ্রাহক হন। কাউন্টি দলের পক্ষে ১৩৪ উইকেটের ৭২টি দখল করেন।

১৮৯৪ সালে হার্বি হিউয়েটের পদত্যাগ করলে তিনি অধিনায়ক মনোনীত হন। ১৯০৬ সালে পর্যন্ত এ দায়িত্বে ছিলেন। এরফলে তিনি দীর্ঘসময় অধিনায়কত্ব করার সুযোগ পান।

প্রথম বিশ্বযুদ্ধ 
শুরুতে সাময়িকভাবে রয়্যাল ওয়ারউইকশায়ার ফাসিলিয়ার্সে লেফটেন্যান্ট হিসেবে কাজ করেন। ১৯১৬ সালে ডেভন রেজিমেন্টে স্থানান্তরিত হন। ১৯১৭ সালে লেবার কোরে চলে যান। ১৪ মার্চ, ১৯১৯ তারিখে তাকে কমিশন দেয়া হলেও দূর্বল স্বাস্থ্যের কারণে জোরপূর্বক পদত্যাগ করেন। ফলে তাকে ক্যাপ্টেন পদবী দেয়া হয়।

মূল্যায়ন 
সমারসেটের পক্ষে ক্রিকেট খেলার দীর্ঘদিন পরও তিনি অত্যন্ত জনপ্রিয় ও সুপরিচিত ব্যক্তিত্ব ছিলেন। মৃত্যুর পর তাকে টানটনে রাষ্ট্রীয় মর্যাদায় সমাহিত করা হয়। তার স্মরণে আর. সি. রবার্টসন-গ্লাসগো মন্তব্য করেন যে, টানটনকে জানতে চাইলে খেলা শুরুর পূর্বে গ্রীষ্মের সকালে আপনাকে অবশ্যই স্যাম উডসের কাছে যেতেই হবে। তিনি সমারসেটের মহামানব ছিলেন।

এ.এ. থমসন তার সম্পর্কে মন্তব্য করেছেন যে, স্যামি হার্ড হিটিং, ফাস্ট বোলিং ও ক্ষিপ্রগতি সম্পন্ন ছিলেন যা তাকে স্যার লিয়ারি কনস্ট্যান্টাইনের সাথে তুলনা করা যেতে পারে।

পাদটীকা 
ক.  Woods played three Tests for Australia and three for England. His best batting and bowling figures were both for England.
খ.  For individual match scorecards of Woods' appearances for Somerset in August 1889 see

তথ্যসূত্র

আরও দেখুন 
 অ্যান্ড্রু স্টডার্ট
 জর্জ লোহম্যান
 বিলি মিডউইন্টার
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 অস্ট্রেলীয় টেস্ট ক্রিকেটারদের তালিকা
 দু’টি আন্তর্জাতিক দলে অংশগ্রহণকারী ক্রিকেটারদের তালিকা

গ্রন্থপঞ্জী

বহিঃসংযোগ

চিত্রমালা 

১৮৬৭-এ জন্ম
১৯৩১-এ মৃত্যু
৩০ ঊর্ধ্ব বনাম ৩০ নিম্ন দলের ক্রিকেটার
অস্ট্রেলিয়ার টেস্ট ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইনিংসে ১০ উইকেট লাভকারী ক্রিকেটার
উইজডেন বর্ষসেরা ক্রিকেটার
এ. প্রিস্টলি একাদশের ক্রিকেটার
এ. জে. ওয়েব একাদশের ক্রিকেটার
একাধিক আন্তর্জাতিক দলে অংশগ্রহণকারী ক্রিকেটার
ওয়েস্ট অব ইংল্যান্ডের ক্রিকেটার
কেমব্রিজ বিশ্ববিদ্যালয়ের ক্রিকেটার
জেন্টলম্যান অব দ্য সাউথের ক্রিকেটার
জেন্টলম্যানের ক্রিকেটার
জেন্টলম্যান অব ইংল্যান্ডের ক্রিকেটার
নর্থ ভার্সাস সাউথের ক্রিকেটার
মেরিলেবোন ক্রিকেট ক্লাবের ক্রিকেটার
লর্ড হক একাদশের ক্রিকেটার
লর্ড লন্ডেসবোরা একাদশের ক্রিকেটার
সমারসেটের ক্রিকেটার
সমারসেট ক্রিকেট অধিনায়ক
সি. আই. থর্নটন একাদশের ক্রিকেটার
ইংল্যান্ডে অস্ট্রেলীয় প্রবাসী
প্রথম বিশ্বযুদ্ধের ব্রিটিশ সামরিক কর্মকর্তা
যুক্তরাজ্যে অস্ট্রেলীয় প্রবাসী
সিডনির ক্রীড়াবিদ
সিডনি থেকে আগত ক্রিকেটার
প্রথম বিশ্বযুদ্ধের ব্রিটিশ সেনা কর্মকর্তা